[{"text_idx": "#000002", "text": "\u2018It was winter and the rugged hills, valleys and lakes of Snowdonia were snowbound and bleak. This was a landscape that beat to the drum of Arthurian legend. The pounding heart of ancient Wales \u2013 a land of folklore and of myth ... Llyn Llydaw was dark, deep, and utterly still. Carved into the flanks of Snowdon, the lake was long and thin and had formed in a cwm, a glaciated valley, about one third of the way up the mountain. The valley was believed to be the final resting place of Arthur, King of Britons. The site where a weary, dying King Arthur instructed Sir Bedevere to throw Excalibur to the porcelain hand of the Lady of the Lake. An area of immeasurable power and myth.\u201d"}, {"text_idx": "#000003", "text": "Fel brodor o Dde Llundain, mae pobl yn aml yn gofyn i mi, \u2018Pam wyt ti\u2019n ysgrifennu am Eryri?\u2019 Mae\u2019n gwestiwn digon teg. O ran lleoliadau, chewch chi ddim dau le sy\u2019n fwy gwahanol na De Llundain ac Eryri. Ond yn fy nghyfres drosedd am y Ditectif Ruth Hunter, dyna\u2019r pwynt."}, {"text_idx": "#000004", "text": "Cyn i mi fynd ymhellach, dylwn ddweud bod gen i rywfaint o sail i ddefnyddio Eryri. Ugain mlynedd yn o\u0302l, fe briodais i Gymraes hardd, ac ar o\u0302l ychydig flynyddoedd o fywyd yn Llundain, fe symudom ni i Ogledd Cymru i fagu teulu. Roedd hynny dros ddegawd yn o\u0302l. Mae Eryri bellach ar stepen y drws yn llythrennol i mi ac wrth i mi gynllunio cyfres o nofelau trosedd, roedd yn lleoliad oedd yn rhoi ei hun yn llwyr i\u2019r straeon. A dweud y gwir, roedd mor addas, bu\u2019n rhaid i mi edrych sawl gwaith i wneud yn siw\u0302r nad oedd wedi\u2019i ddefnyddio\u2019n barod. Yn ffodus, roedd yn llechen la\u0302n."}, {"text_idx": "#000005", "text": "Fel pob lleoliad da i adrodd straeon, mae Eryri wedi dod yn gymeriad ynddo\u2019i hun. Fel tirlun a thirwedd, mae\u2019r cyfan yma. Cribau bygythiol y mynyddoedd dan eira sy\u2019n crafu\u2019r awyr. Llynnoedd mawr a gafodd eu ffurfio yn oes yr ia\u0302, a thraethau creigiog, stormus sy\u2019n ffinio a\u0302 Mo\u0302r Iwerddon. Ar ben hynny, mae gan yr ardal awyrgylch hudol lle mae chwedlau a hanes yn asio i greu naratif tywyll a grymus ar gyfer y 900 milltir sgwa\u0302r sy\u2019n ffurfio parc cenedlaethol mwyaf Prydain. Mae\u2019r Mabinogion, y casgliad o chwedlau am y goruwchnaturiol a\u0302 gwreiddiau yn Eryri, dros 1,000 o flynyddoedd oed. Felly, fel lleoliad sy\u2019n ddramatig ei awyrgylch ac yn llawn ystyr, mae Eryri yn cyd-fynd yn berffaith a\u0302 thraddodiadau a\u2019r hyn sy\u2019n nodweddiadol o ffuglen noir."}, {"text_idx": "#000006", "text": "Yn symud i\u2019r ardal, mae\u2019r Ditectif Arolygydd Ruth Hunter, brodor o Dde Llundain (a, oes, mae elfen fywgraffiadol yma!), sy\u2019n dioddef o flinder gwaith llwyr ar o\u0302l degawdau o ymdrin a\u0302 llofruddiaethau a llanast rhwng tyrrau a blociau concrid Peckham. Bu\u2019n mwynhau dod i Eryri ar wyliau pan oedd yn blentyn. Mae Ruth yn trosglwyddo o Heddlu Llundain i Heddlu Gogledd Cymru, yn hyderus y bydd ei dyddiau bellach yn llawn dim mwy na dwyn defaid neu dractor neu ddau. Wrth gwrs, fel arall yn llwyr y mae hi. Mae troseddau yng Ngogledd Cymru mor greulon, ingol a chymhleth ag unrhyw le arall. Ac ni fyddai\u2019n gyfres drosedd dda iawn gyda dim byd mwy dramatig na thrwydded gwn wedi dod i ben."}, {"text_idx": "#000007", "text": "Yn union fel yr oedd gen i syniadau am sut fyddai bywyd yng Ngogledd Cymru, mae gan DI Ruth Hunter hefyd. Mae\u2019n sylweddoli\u2019n fuan bod ti\u0302m yr Adran Ymchwiliadau Troseddol mae\u2019n ei arwain yn wahanol iawn i\u2019r josgyns plwyfol roedd wedi\u2019u dychmygu. Mae\u2019r ditectifs mor finiog, greddfol a gofalgar ag unrhyw un a welodd yn Heddlu Llundain. Yn fwy felly, mewn sawl ffordd. A chymaint ag oeddwn i, mae Ruth cyn hir wrth ei bodd yng nghwmni\u2019r bobl gynnes a chyfeillgar, a\u2019r rhan fwyaf ohonynt yn gwerthfawrogi gonestrwydd, teulu a chymuned yn fwy na smaldod, statws a\u2019r angen am \u2018latte di-caff tenau\u2019 ac afocado ar fara surdoes!"}, {"text_idx": "#000008", "text": "Wedi\u2019i chyhoeddi yn 2020, mae The Snowdonia Killings wedi gwerthu dros 250,000 o gopi\u0308au ac wedi cyrraedd Rhif 1 yn Siart Amazon. Mae cyfres deledu yn seiliedig ar y llyfr yn cael ei datblygu ac i fod i ddechrau ffilmio yn 2023."}, {"text_idx": "#000011", "text": "Yw\u2019r gallu gan Ruth i ddatrys yr achos cyn i\u2019r llofruddiwr daro eto?"}, {"text_idx": "#000012", "text": "The Snowdonia Killings yw\u2019r llyfr cyntaf yng nghyfres nofelau trosedd cyffrous DI Ruth Hunter ac mae wedi\u2019i lleoli yn harddwch Eryri \u2013 ardal oesol o chwedlau a straeon. Os ydych chi\u2019n hoffi gweithdrefnau heddlu tywyll, cymeriadau seicolegol gymhleth a throeon cwbl annisgwyl, mae nofelau Simon McCleave yn siw\u0302r o godi curiad eich calon."}, {"text_idx": "#000013", "text": "Stay up to date with news about our events and workshops. Did you know we run ad hoc shows during the year too? Why risk missing one of our literary events?"}, {"text_idx": "#000015", "text": "Pan roeddwn i\u2019n 10 mlwydd oed, dywedodd fy athrawes ysgol gynradd wrth y dosbarth, \u201cRydw i am i chi ysgrifennu stori heddiw. Nid oes rheolau; dim geiriau arbennig sydd angen i chi ddefnyddio, na gramadeg penodol, dim ond ymarfer. Dim ond ysgrifennu stori.\u201d Efallai..."}, {"text_idx": "#000016", "text": "Fedrwch chi \u2018sgwennu sgript Dirgelwch Llofruddiaeth?"}, {"text_idx": "#000017", "text": "Os ydych chi\u2019n hoff o ddirgelwch llofruddiaeth ac ysgrifennu yna mae gwahoddiad i chi gystadlu yng Nghystadleuaeth Ysgrifennu Sgript Dirgelwch Llofruddiaeth Carnifal Gw\u0302yl Geiriau Wrecsam 2023. Mae\u2019r gystadleuaeth yn agored i unrhyw awdur gyda sgript wreiddiol sy\u2019n..."}, {"text_idx": "#000019", "text": "Ydych chi\u2019n hoffi llyfrau sy\u2019n llawn o gymeriadau diddorol, plotiau twyllodrus a diweddglo syfrdanol? Os mai\u2019r ateb yw \u2018YDW\u2019, mae\u2019r digwyddiad hwn i chi! Dewch i gwrdd a\u0302 Harriet Tyce, awdur y nofelau cyffrous seicolegol Blood Orange, The Lies You Told a\u2019i chyfrol..."}, {"text_idx": "#000021", "text": "Wedi\u2019i greu gan Novel Websites"}]